26/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria levantamento actas previas á ocupación -trámite de urxencia-, para a expropiación dos bens e dereitos afectados pola Reforma da intersección do P. Q. 21+900, da AC-840 (Curtis), de clave: AC/16/230.10, en Curtis

RESOLUCION do 15 de marzo de 2018, do Servizo Provincial de A Coruña da Axencia Galega de Infraestruturas, pola que se sinala a data para o levantamento das Actas Previas á Ocupación -trámite de urxencia-, para a expropiación dos bens e dereitos afectados polo Proxecto de construción Reforma da intersección do P. Q. 21+900, da AC-840 (Curtis), de clave: AC/16/230.10, no termo municipal de Curtis. O artigo 28 do vixente Estatuto de Autonomía de Galicia, establece no seu apartado 2º a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. Con data de 9 de xaneiro de 2018, procédese a aprobación do Proxecto de construción Reforma da intersección do P. Q. 21+900, da AC-840 (Curtis), de clave: AC/16/230.10, no termo municipal de Curtis, polo director da Axencia Galega de Infraestruturas por delegación da conselleira de Infraestruturas e Vivenda. Con data 18 de xaneiro de 2018, a Xunta de Galicia procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 10/2018, publicado no D. O. G. nº 22 de data 31 de xaneiro de 2018. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56, e seguintes do Regulamento para a súa aplicación, este Servizo no uso das facultades que lle confire o artigo 98 da mencionada Lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das Actas Previas á Ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. Lugar: Oficina municipal Recinto Ferial R/ Emilia Pardo Bazán, s/n Curtis Data: 02 de maio de 2018 Horario: de 10:00 horas a 11:00 horas De: Joseph Edward Uriel Furriel, Enrique a Leida Zohrabyan Bantula, Josefina e outros. A relación de titulares cos bens e dereitos afectados, así como os planos parcelarios correspondentes, estarán expostos no Concello de Curtis e no Servizo Provincial de A Coruña (Rúa Vicente Ferrer, s/n, 8ª – 15071, A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, Documento Nacional de Identidade e último recibo da contribución, así como certificado de conta con códigos IBAN y BIC, a fin de proceder aos sucesivos pagos que sexan procedentes mediante transferencia bancaria, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de Expropiación Forzosa, ábrese información pública durante o prazo de 15 días hábiles, contados a partir do seguinte ó da publicación desta Resolución no Boletin Oficial do Estado e ata o momento do levantamento das Actas Previas á Ocupación correspondente, a fin de que os interesados poidan formular por escrito, ante este Servizo Provincial de A Coruña, as alegacións que estimen pertinentes ó obxecto de emendar posibles erros padecidos ao relacionar os bens afectados pola urxente ocupación. Conforme establece o artigo 44 da Lei 39/2015, de 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puideran ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidera practicar. A Coruña a 15 de marzo de 2018 O xefe do Servizo Provincial Felipe de la Vega Gándaras